open-index/open-wikipedia-markdown huggingface dataset:
Toivo H. Nekton

**Toivo Herman Nekton** (ent. **Itkonen**; 17. toukokuuta 1881 Kuopio, Suomi – joulukuu 1962 New York, Yhdysvallat) oli amerikansuomalainen asianajaja, joka oli tuomassa vapaamuurariaatetta Suomeen yhdessä insinööri J. E. Tuokkolan kanssa 1920-luvulla ja oli tärkeässä asemassa Suomi-loosin perustamisessa vuonna 1922. Vuonna 1974 perustettiin Helsinkiin hänen nimeään kantava loosi.

Nekton muutti Suomesta Yhdysvaltoihin vuonna 1898 ja asui New Yorkissa. Hän opiskeli New York Law Schoolissa ja St. Lawrencen yliopistossa, josta hän valmistui asianajajaksi. Hän tiettävästi keksi sukunimen *Nekton* poimimalla yksitellen kirjaimia sattumanvaraisessa järjestyksessä oikeasta sukunimestään Itkonen. Nekton oli vuonna 1922 yksi Amerikan Suomalaisen Historiallisen Seuran perustajista.

## Teoksia
* *Morton Lodge No. 63 of Free and Accepted Masons of the State of New York: Its history 1797–1947* (1949).

## Lähteet
Denise Karbon

**Denise Karbon** (s. 16. elokuuta 1980 Brixen) on italialainen alppihiihtäjä, suurpujottelun kaksinkertainen MM-mitalisti. 

Karbon debytoi maailmancupissa kaudella 1997&ndash;1998. Hän voitti maaliskuussa 1999 suurpujottelun nuorten maailmanmestaruuden. Vuonna 2003 hän saavutti samassa lajissa hopeaa St. Moritzin MM-kilpailuissa Anja Pärsonin jälkeen. Vuonna 2007 hän oli MM-pronssilla Åressa Nicole Hospin ja Maria Pietilä-Holmnerin takana. Maailmancupissa Karbon on voittanut kuusi suurpujottelukilpailua ja suurpujottelun maailmancupin kaudella 2007–2008.

## Saavutuksia
*Olympialaiset
**2002 suurpujottelu 14.
*MM-kilpailut:
**2003 suurpujottelu hopeaa
**2007 suurpujottelu pronssia
**2009 suurpujottelu neljäs, pujottelu neljäs
**2011 suurpujottelu neljäs
*Maailmancupin palkintosijat (kaikki suurpujottelussa)
**Kausi 2002–2003: Semmering kolmas, Åre kolmas, Lillehammer toinen; suurpujottelucupissa kuudes
**Kausi 2003–2004: Park City kolmas, Alta Badia voitto, Sestriere toinen; suurpujottelucupissa toinen 
**Kausi 2006–2007: Cortina d'Ampezzo kolmas; suurpujottelucupissa kymmenes
**Kausi 2007–2008: Sölden voitto, Panorama voitto, Lienz voitto, Špindlerův Mlýn voitto, Maribor kolmas, Ofterschwang voitto; kokonaiskilpailussa kymmenes, suurpujottelucupin voitto
**Kausi 2008–2009: Maribor toinen
**Kausi 2009–2010: Sölden kolmas
**Kausi 2010–2011: Špindlerův Mlýn toinen

## Lähteet
*
Catharine Trotter Cockburn

**Catharine Trotter Cockburn** (16. elokuuta 1679 – 11. toukokuuta 1749) oli englantilainen kirjailija, näytelmäkirjailija ja filosofi.

Cockburn kirjoitti useita näytelmiä, sekä tragedioita että komedioita. Filosofisen kirjallisuuden puolella hän kirjoitti muun muassa John Locken puolustuksen. Nykyisin hänen teoksiaan tutkitaan varsinkin naistutkimuksessa.

## Teoksia

### Näytelmiä

* *Agnes de Castro, A Tragedy* (1696)
* *Fatal Friendship. A Tragedy* (1698)
* *Love at a Loss, or, Most Votes Carry It. A Comedy* (kirjoitettu uudelleen nimellä *The Honourable  Deceiver; or, All Right at the Last*) (1700)
* *The Unhappy Penitent, A Tragedy* (1701)
* *The Revolution of Sweden. A Tragedy* (1706)

### Muita teoksia

* *A Defence of Mr. Lock’s [sic.] [[An Essay Concerning Human Understanding|Essay of Human Understanding]]* (1702)
* *A Discourse concerning a Guide in Controversies, in Two Letters* (1707)
* *A Letter to Dr. Holdsworth, Occasioned by His Sermon Preached before the University of Oxford* (1726)
* *Remarks Upon the Principles and Reasonings of Dr. Rutherforth’s Essay on the Nature and Obligations of Virtue* (1747)

### Muita julkaisuja

* ”Olinda’s Adventures; or, The Amours of a Young Lady”, teoksessa *Letters of Love and Gallantry and Several Other Subjects* (1693)
* ”Epilogue”, Mary Pixin teoksessa *Queen Catharine or, The Ruines [sic.] of Love* (1698)
* ”Calliope: The Heroick [sic.] Muse: On the Death of John Dryden, Esq.; By Mrs. C. T.”, teoksessa *The Nine Muses. Or, Poems Written by Nine severall [sic.] Ladies Upon the Death of the late Famous [[John Dryden]], Esq* (1700)
* ”Poetical Essays; May 1737: Verses, occasion’d by the Busts in the Queen’s Hermitage”, *Gentleman’s Magazine*, 7 (1737): 308.

## Lähteet

## Kirjallisuutta

* *The Works of Mrs. Catharine Cockburn, Theological, Moral, Dramatic, and Poetical*. 2 osaa. (London: J. & P. Knapton, 1751)

## Aiheesta muualla

*Sheridan, Patricia.  “Catharine Trotter Cockburn.” *Stanford Encyclopedia of Philosophy*.  Stanford University, 2005. October 10, 2006.
Gerald Cohen

**Gerald Allan "Gerry" Cohen** (14. huhtikuuta 1941 Montreal, Kanada – 5. elokuuta 2009) oli kanadalaissyntyinen Oxfordin yliopiston All Souls Collegen Chichele-oppituolin yhteiskunnan ja politiikan tutkimuksen professori. Hän opiskeli Oxfordissa Isaiah Berlinin ja Gilbert Rylen oppilaana.

Filosofina Cohen kuului analyyttisen marxismin suuntaukseen. Hän puolusti sellaista perinteistä tulkintaa Karl Marxin historiallisesta materialismista, jota sen kriitikot ovat nimittäneet usein taloudelliseksi determinismiksi tai teknologiseksi determinismiksi. Cohen puolusti myös sosialismia eettisin argumentein John Locken, John Rawlsin, Robert Nozickin ajattelua vastaan.

Cohenilta ovat saaneet vaikutteita muun muassa Jon Elster, John Roemer, Will Kymlicka, Michael Otsuka, John Torrance ja Leslie Jacobs.

## Teoksia
* *Karl Marx's Theory of History: A Defense* (1978)
* *History, Labour, and Freedom* (1988)
* *Self-Ownership, Freedom, and Equality* (1995)
* *If You're an Egalitarian, How Come You're So Rich?* (2000)
* *Karl Marx's Theory of History: A Defense* (Expanded Edition, 2000)

## Kirjallisuutta
* Sypnowich, Christine (toim.): *The Egalitarian Conscience: Essays in Honour of G. A. Cohen* (2006)

## Aiheesta muualla
* Gerald Cohen , Oxford University 
* Self-Ownership, History and Socialism: An Interview with G.A. Cohen,  *Imprints*: vol. 1 no.1 (June 1996)
The Communards

**The Communards** oli brittiläinen 1980-luvun popduo. Yhtyeen perusti vuonna 1985 Bronski Beatistä lähtenyt laulaja Jimmy Somerville yhdessä klassisen koulutuksen saaneen muusikon Richard Colesin kanssa. Vaikka Colesin pääsoitin oli piano, hän soitti monia muitakin instrumentteja. Hän muun muassa soitti klarinettisoolon Bronski Beatin hitillä "It Ain't Necessarily So".

The Communardsin ensimmäinen Britannian Top30-hitti oli pianopohjainen debyyttisingle "You Are My World". Seuraavana vuonna yhtye nousi Britannian listaykköseksi singlellään "Don't Leave Me This Way". Kappale on alun perin Harold Melvin & the Blue Notesin soulklassikko, The Communardsin versio otti vaikutteensa Thelma Houstonin vuoden 1977 cover-versiosta. Kappale oli listaykkösenä neljä viikkoa ja oli Britannian vuoden 1986 myydyin single. Duon lisäksi sillä vieraili laulajana Sarah Jane Morris.

Myöhemmin vuonna 1986 The Communardsin single "So Cold the Night" nousi brittilistan sijalle kahdeksan. Seuraavana vuonna ilmestynyt albumi *Red* sisälsi Jackson 5:n kappaleen "Never Can Say Goodbye" -  The Communardsin version inspiraatio tuli tällä kertaa Gloria Gaynorin coverista vuodelta 1974. Yhtyeen kolmas Top10-hitti oli parhaimmillaan listanelosena.

The Communards kasvoi ensimmäisen levyn jälkeen duosta isommaksi yhtyeeksi. Red-albumilla soitti isompikin joukko muusikkoja, etenkin naisia jousisoittajina ja he kulkivat levyllä ja kiertueella nimellä Communards Honoraries. Osa näistä muusikoista oli soittanut mm. Marc Almondin kanssa ja he ovat olleet mukana myös myöhemmin Jimmy Somervillen soolouralla, joka jatkuu nykyäänkin.

The Communards kävi toukokuulla 1987 keikalla myös Helsingissä, Tavastia-klubilla. Kokoonpanossa oli perustajaduon lisäksi mukana myös naissoittajien ryhmä Communards Honoraries, mm. rumpali ja viulisteja. Yhtye oli majoittuneena Hotelli Torniin. 
 
The Communards hajosi vuonna 1988 ja Somerville aloitti soolouran. Coles alkoi tehdä hengellistä työtä ja toimii nykyään pappina.

## Diskografia
### Albumit
* *Communards* (1985, listasijoitus UK #7, USA #90)
* *Live In Italy* (1986)
* *Red* (1987, UK #4, USA #93)
* *Heaven* (kokoelmalevy, 1993)

### Kokoelmat
* The Singles Collection 1984/1990 (1990)
* Heaven (1993)
* The Very Best of (2001)
* The Platinum Collection (2006)
* For a Friend: The Best of (2009)

### Livealbumit
* Live In Italy (Picture Disc LP) (1986)
* Storm Paris (3x12" single set) (1988)

### Singlet
* "You Are My World" (1985, Britannian singlelistan #30, albumilta Communards)
* "Disenchanted" (1986, #29, Communards)
* "Don't Leave Me This Way" (The Communards with Sarah-Jane Morris, 1986, #1, Communards)
* "So Cold the Night" (1986, #8, Communards)
* "You Are My World '87" (remix, #21)
* "Tomorrow" (1987, #23, Red)
* "Never Can Say Goodbye" (1987, #4, Red) 
* "For a Friend" (1988, #28, Red)
* "There's More To Love" (1988, #20, Red)

### Videot
* The Video Singles (1986, VHS)
* Live at Full House Rock Show (2006, DVD)

## Katso myös

* Kommunardi

## Aiheesta muualla

*
Louis Couturat

**Louis Couturat** (17. tammikuuta 1868 – 3. elokuuta 1914) oli ranskalainen loogikko, matemaatikko, filosofi ja kielitieteilijä. Hän oli merkittävin ranskalainen symbolisen logiikan kehittäjä, ja toimi Charles Peircen, Giuseppe Peanon, ja erityisesti Alfred North Whiteheadin ja Bertrand Russellin (*[[Principia Mathematica]]*) jalanjäljissä.

Russellin ja Whiteheadin tavoin Couturat näki symbolisen logiikan työkaluna, joka saattoi edistää sekä matematiikkaa että filosofiaa. Tässä hänen näkemyksensä poikkesivat Henri Poincarén näkemyksistä. Couturatin voi katsoa yhtyneen Russellin ja Whiteheadin logisismiin, kun taas Poincaré tuki L. E. J. Brouwerin intuitionismia.

## Teoksia

* *De Platonicis mythis*, *Thesim Facultati Litterarum Parisiensi proponebat Ludovicus Couturat, Scholae Normalae olim alumnus* (1896)
* *De l'Infini mathématique* (1896)
* *La Logique de Leibniz* (1901)
* *Opuscules et Fragments Inedits de Leibniz* (1903)
* *Les Principes des Mathematiques: avec un appendice sur la philosophie des mathematiques de Kant* (1905)
* * L'Algèbre de la logique* (1905)
* *International Language and Science: Considerations on the Introduction of an International Language into Science* (Louis Couturat, O. Jespersen, R. Lorenz, Wilhelm Ostwald ja L. Pfaundler) (1910)

## Aiheesta muualla
* Louis Couturat, MacTutor at St. Andrews University 
*
Karl Nickul

**Karl Voldemar Nickul** (31. joulukuuta 1900 Oulu – 2. kesäkuuta 1980 Helsinki) oli suomalainen pasifisti ja saamelaisten tutkija ja puolestapuhuja. Ammatiltaan Nickul oli geodeetti.

Nickulin isä oli Oulun Tarkk'ampujapataljoonan virolainen asemestari Johan Wilhelm Nickul. Nickul osallistui 1918 Suomen sisällissotaan valkoisten puolella lääkintäjoukoissa ja palveli vuoteen 1924 lääkintäaliupseerina armeijassa. Hän toimi tämän jälkeen Maanmittaushallituksen palveluksessa geodeettina.
 
Oman kertomansa mukaan Nickul oli radikaali pasifisti vuodesta 1927 lähtien ja hän joutuikin vankilaan 1930 kieltäydyttyään osallistumasta kertausharjoituksiin. Nickul vaikutti Suomen Rauhanliitossa 1920- ja 1930-luvuilla ja toimi sen sihteerinä 1931–1966 sekä 1935 perustetun Ihmisoikeuksien liiton sihteerinä.

Ollessaan 1920- ja 1930-luvuilla maanmittaustöissä Petsamossa Nickul tutustui kolttasaamelaisiin ja ystävystyi kolttien johtohahmon Jaakko Sverloffin kanssa. Hän alkoi tutkia kolttien elämää ja esiintyi heidän oikeuksiensa puolestapuhujana julkisuudessa. Talvella 1938 Nickul yhdessä Kustaa Vilkunan ja Eino Mäkisen kanssa kuvasi Petsamon kolttien viimeisen talvikylän Suenjelin eli Suonikylän elämää filmille. Kylä tuhoutui talvisodan aikana ja 1944 koltat joutuivat lopullisesti evakoiksi kun Petsamon alue menetettiin. Sodan jälkeen Nickul avusti kolttien uudelleensijoittumisessa, oli mukana Lapin Sivistysseurassa ja toimi muun muassa Pohjoismaiden Saamelaisneuvoston pääsihteerinä. 

## Teoksia
* *Suenjel, kolttain maa*.  Terra 1933
* *Petsamon eteläosan koltankieliset paikannimet kartografiselta kannalta*.  Maanmittaushallituksen julkaisuja n:o 26 1934
* *Eräs Petsamokysymys. Suonikylän alueesta kolttakulttuurin suojelualue*.  Terra 1935
* *Suenjel - kuvia kolttalappalaisten maasta*.  1936 (yhdessä T. I. Itkosen kanssa)
* *Suonikylän lappalaiskulttuurin vaaliminen*.  1937
* *Petsamon kolttalappalaiset - eräitä näkökohtia heidän sijoittumisestaan*.  1945
* *The Skolt Lapp community: Suenjelsijd during the year 1938*.  Nordiska Museet, Acta Lapponica, Uppsala 1948 
* *Saamelaiset - Lapin kansa*.  1954
* *Saamelaisten sopeutumisongelmia*.  Lapin Sivistysseura 1959
* *Saamelaiset kansana ja kansalaisina*.  1970
* *The Lappish nation: Citizens of four countries*.  Indiana University, Bloomington 1977

## Lähteet
* 

## Kirjallisuutta
*
Hiihtokeskus Purnu

**Hiihtokeskus Purnu** on Hartolan Vuorenkylässä sijaitseva hiihto- ja laskettelukeskus. Se on Etelä-Suomen pohjoisin hiihtokeskus. Hiihtokeskus sijaitsee 21 kilometrin päässä nelostieltä.

Hiihtokeskuksen taustalla on Vuorenkylän Purnu Oy -niminen yritys, jonka omistajat ovat Hartolalaisista yksityishenkilöitä.
Hiihtokeskuksen toimitusjohtajana toimii Timo Olkkonen, rinnepäällikkönä puolestaan Juhani Nieminen.

## Perustiedot

Hiihtokeskuksesta löytyy viisi laskettelurinnettä ja kaksi hissiä. Yksi rinteistä on tarkoitettu parkkilaskemiseen. Rinteiden korkeusero on 100 metriä ja pisin rinne on 750 metriä. Hiihtokeskuksessa on mahdollisuus myös hiihdonopetukseen. Laskettelun lisäksi Purnusta löytyy 2 ja 8 kilometrin hiihtoladut sekä pulkkamäki ja napakelkka.   

Hiihtokeskuksen ympäristössä on moottorikelkkareittejä ja asuntovaunupaikkoja. Koko hiihtokeskuksessa toimii ilmainen langaton Internet-yhteys.

Hiihtokeskuksesta löytyy myös 120 paikan rinneravintola, kota ja nuotiopaikka.

## Tapahtumat

Hiihtokeskus järjestää laskettelukauden aikana erilaisia tapahtumia. Suosituimpia näistä tapahtumista on Uudenvuodentapahtuma, johon kuuluu soihtulaskua, ilotulituksia, yms, ja Midnight ski party, johon kuuluu erilaisia kilpailua ja musiikkia. Purnu Slope Style on leikkimielinen taitokisa, joka järjestetään kerran kaudessa. Myös moottorikelkkailijoille löytyy oma tapahtumansa, joka koostuu mm. kiihdytysajosta ja enduroradasta.

## Aiheesta muualla
* Hiihtokeskus Purnun nettisivut
Ikiru – tuomittu

**Ikiru – tuomittu** on Akira Kurosawan ohjaama japanilainen draamaelokuva vuodelta 1952. Elokuvan pääosaa näyttelee Takashi Shimura. *Ikiru* on yksi Kurosawan parhaimmista elokuvista ja kuvastaa parhaiten hänen eksistentialistista elämänfilosofiaansa.

## Juoni
Elokuvan päähenkilö on byrokraatti Watanabe. Hän kärsii vatsavaivoista ja kivut ovat niin kovat, että hänen on mentävä sairaalaan. Lääkäri ottaa röntgenkuvat Watanaben vatsasta ja havaitsee että Watanabe sairastaa syöpää, josta johtuen hänellä on enää vain kuusi kuukautta elinaikaa. Tästä tiedosta järkyttynyt Watanabe päättää elää loppuelämänsä "täysillä", itseään säästelemättä. Hän muun muassa yrittää saada yhteyttä poikaansa, jota ei ole nähnyt moneen vuoteen, nostaa kaikki rahansa pankista, viettää paheellisen yön kaupungilla ja yrittää tehdä vaikutuksen samassa yhtiössä työskentelevään nuoreen naiseen. Mikään ei kuitenkaan anna hänelle mielenrauhaa. Sitten Watanabe muistaa eräät naiset, jotka toivoivat asuinalueelleen leikkipuistoa, mutta joutuivat kaupungin byrokratian syrjimiksi, minkä takia leikkipuistoa ei tuolloin rakennettu. Viimeisenä tehtävänään Watanabe päättää hankkia naisille leikkipuiston.

## Rooleissa

## Vastaanotto
Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja *Ikiru* oli mukana heistä neljäntoista listalla. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti *Ikirun* kaikkien aikojen sadan parhaan ei-englanninkielisen elokuvan joukkoon.

Peter von Bagh kirjoitti: ”Henkilöhahmojen ja ideoidenkin mustavalkoisuus ja byrokratian satirisointi voisi helposti vesittää teoksen, mutta itse asiassa nämä ’valmiselementit’ ovat ohjaajan hurjan formaalisen strategian ja mielikuvituksen kautta teoksen sisintä voimaa: tämä suljetun tilan, kaupunkihuoneistojen ja kokouspaikkojen elokuva on jopa visuaalisesti aivan yhtä väkevä elämys, kompleksinen tutkimusmatka ihmisyyteen, sen onneen ja helvettiin kuin konsanaan ohjaajan virtuoosimaisimmat historialliset elokuvat.”

## Lähteet
Luitzen Egbertus Jan Brouwer

**Luitzen Egbertus Jan Brouwer** (yleensä **L. E. J. Brouwer**) (27. helmikuuta 1881, Overschie – 2. joulukuuta 1966, Blaricum) oli alankomaalainen matemaatikko, joka työskenteli topologian, joukko-opin, mittateorian ja funktioteorian alueilla. 

Brouwer käytännössä perusti matematiikan filosofian intuitionismin suuntauksen, joka suuntautui tuolloin vallalla ollutta formalismia vastaan. Jälkimmäistä kannattivat mm. David Hilbert, Paul Bernays, Wilhelm Ackermann ja John von Neumann.

## Julkaisuja
* *Leven, Kunst en Mystiek* (1905)
* *Over de grondslagen der wiskunde. Academisch proefschrift* (1907)
* ”De onbetrouwbaarheid der logische principes”, *Tijdschrift voor Wijsbegeerte* 2 (1908), pp.&nbsp;152–58.
* ”Zur Analysis Situs”, *Mathematische Annalen* 68 (1910), 422:434
* ”Beweis der Invarianz der Dimensionenzahl”, *Mathematische Annalen* 70 (1911), 161:165
* ”Über Abbildung von Mannigfaltigkeiten”, *Mathematische Annalen* 71 (1911), 97:115
* ”Beweis des Jordanschen Satzes für den n-dimensionalen Raum”, *Mathematische Annalen* 71 (1911), 489:494
* ”Begründung der Mengenlehre unabhängig vom logischen Satz vom ausgeschlossenen Dritten. Erster Teil, Allgemeine Mengenlehre”, *Koninklijke Akademie van Wetenschappen te Amsterdam, Verhandelingen* 1e sectie, deel XII, no 5 (1918), 1:43
* ”Intuitionistische Zerlegung mathematischer Grundbegriffe”, *Jahresbericht der deutschen Mathematiker-Vereinigung* 33 (1925), 251:256
* ”Consciousness, Philosophy and Mathematics”, *Proceedings of the 10th International Congress of Philosophy*. III (1948) 1235:1249

## Katso myös
* Brouwerin kiintopistelause

## Lähteet

## Kirjallisuutta
* *Collected Works* (toim. Arend Heyting ja Hans Freudenthal)
# *Philosophy and foundations of mathematics*. 1975, 
# *Geometry, analysis, topology and mechanics*. 1976, 

## Aiheesta muualla
* Luitzen Egbertus Jan Brouwer, Stanford Encyclopedia of Philosophy 
* Luitzen Egbertus Jan Brouwer, MacTutor Biography
Kiran Desai

**Kiran Desai** (s. 3. syyskuuta 1971)
on intialainen kirjailija, joka on Intian kansalainen, mutta asuu pysyvästi Yhdysvalloissa. Hänen teoksensa *[[Menetyksen perintö]]* sai vuoden 2006 Booker-palkinnon ja yhdysvaltalaisten kirjallisuuskriitikkojen palkinnon. Hänen äitinsä on merkittävä kirjailija Anita Desai.

## Lapsuus ja koulutus
Kiran Desai syntyi New Delhissä Intiassa, missä hän asui 14-vuotiaaksi. Sen jälkeen hän muutti äitinsä kanssa vuodeksi Englantiin ja sieltä Yhdysvaltoihin, jossa hän opiskeli luovaa kirjoittamista Bennington Collegessa, Hollins Universityssa ja Columbian yliopistossa.

## Palkinnot ja tunnustukset
Hänen ensimmäinen teoksensa *Hullabaloo in the Guava Orchard* ilmestyi 1998 ja sai kiitosta muun muassa Salman Rushdielta. Sen jälkeen se sai Betty Trask -palkinnon,. Palkinnon myöntää brittiläinen kirjailijaliitto Society of Authors parhaasta alle 35-vuotiaan Brittiläisen kansainyhteisön asukkaan kirjoittamasta uudesta romaanista.

Hänen toinen kirjansa *[[Menetyksen perintö]]* (2006) on saanut arvostelijoilta paljon kiitosta niin Aasiassa, Euroopassa kuin Yhdysvalloissakin. Sille myönnettiin vuoden 2006 Booker-palkinto ja vuoden 2006 brittiläisten kriitikkojen palkinto kaunokirjallisuudesta.

## Teokset
* *Hullabaloo in the Guava Orchard*, Faber and Faber, 1998,  *[[Hulabaloo hedelmätarhassa]], suom. Kristiina Drews, Otava, 1999, *
* *The Inheritance of Loss*, Hamish Hamilton Ltd, 2006, ; *[[Menetyksen perintö]]*, suom. Kristiina Drews, Otava, 2007, 

## Lähteet

## Aiheesta muualla
*Legacies, Loss and Literature , Nirali Magazine, joulukuu 2006 
*Sawnet elämäkerta 
*Rediff, haastattelu
L. Jonathan Cohen

**(Laurence) Jonathan Cohen** (7. toukokuuta 1923 – 26. syyskuuta 2006) oli brittiläinen filosofi. Hän toimi filosofian luennoitsijana Edinburghin, St Andrewsin ja Oxfordin yliopistoissa ja vierailevana professorina Columbian ja Yalen yliopistoissa sekä Northwestern Universityssä.

Cohen oli alun perin politiikan filosofi. Myöhemmin hän käsitteli myös mm. kielitiedettä ja sosiologiaa sekä päättelyä, esimerkiksi oikeustapauksissa, ja todistamista.

## Teoksia

* *The Principles of World Citizenship* (1954)
* *The Diversity of Meaning* (1962)
* *The Implications of Induction* (1970)
* *The Probable and the Provable* (1977)
* *Applications of Inductive Logic* (yksi toimittajista)  (1980)
* *Logic, Methodology and Philosophy of Science* (yksi toimittajista)  (1982)
* *The Dialogue of Reason* (1986)
* *An Introduction to the Philosophy of Induction and Probability* (1989)
* *An Essay on Belief and Acceptance* (1992)
* *Knowledge and Language* (2002)

## Aiheesta muualla

* Jonathan Cohen, muistokirjoitus, *The Guardian* 30. syyskuuta 2006
Lennart Rönnback

**Lennart Rönnback** (21. toukokuuta 1905 – 4. marraskuuta 2007) oli yksi Suomen vanhimmista asukkaista sekä viimeinen aseistettu Suomen sisällissodassa valkoisten puolella taistellut sotilas.

Suomen sisällissodassa Rönnback osallistui 27. ja 28. tammikuuta 1918 Vaasan valtaukseen, jossa riisuttiin aseista noin 2&thinsp;000 venäläistä sotilasta. Hän oli mukana kolonnassa, joka riisui aseista joukon Bockin panimoa tukikohtanaan pitäneitä venäläisiä varusmiehiä. Rönnback oli vain 12-vuotias eikä olisi ikänsä puolesta saanut kantaa asetta, mutta hän lainasi esimiestensä tietämättä revolverin ja seitsemän patruunaa tutulta kotikylänsä mieheltä; hän ei kuitenkaan joutunut käyttämään revolveriaan, sillä venäläiset antautuivat ilman vastarintaa. 

Lennart Rönnback työskenteli elämänsä parturina. Hän meni naimisiin ja sai kaksi lasta. Talvi- ja jatkosodassa hän taisteli tykistössä. Jatkosodassa Rönnback onnistui kahdestaan aseveljensä Verner Strömbergin kanssa saartamaan yllätyshyökkäyksellä noin 20 venäläistä ja ottamaan nämä sotavangeiksi. Sotilasarvoltaan hän oli sotilasmestari.

Rönnback asui satavuotiaaksi kotonaan Pietarsaaressa ja kävi päivittäin lähikahvilassa tapaamassa tuttujaan. Pienen kaatumisonnettomuuden jälkeen hänen tasapainonsa heikentyi, ja hän asui pari viimeistä vuottaan kotikaupungissaan toimivassa *Ahlbäck*-kodissa.

Rönnbackin kuoltua Suomessa oli enää elossa kaksi sisällissodan veteraania, punakaartin riveissä taistellut järvenpääläinen Aarne Arvonen (1897–2009), joka oli myös Suomen vanhin asukas, ja valkeakoskelainen Lauri Nurminen (1906–2009), joka oli toiminut valkoisten joukkojen taistelulähettinä Tampereen taisteluiden yhteydessä.

## Aiheesta muualla
* Karhumäki, Heli: Viimeinen vapaussoturi Lennart Rönnback kuoli 102-vuotiaana*Uusi Suomi*. 6.11.2007.
Heartbreak Ridge

**Heartbreak Ridge** on vuonna 1986 ensi-iltansa saanut sotaelokuva. Elokuvan ohjasi Clint Eastwood, joka myös näytteli itse pääosaa.

Elokuvan tarina kertoo fiktiivisesti Yhdysvaltain Grenadan-miehityksestä 1983.

## Juoni
Elokuva kertoo ankarasta ja kovaotteisesta vääpelistä Tom ”Gunny” Highwaystä, joka on turhautunut, juopotteluun ja tappeluun taipuvainen Korean ja Vietnamin sotien veteraani. Hän saa alaisuuteensa sekalaisen ja villin ryhmän alokkaita, joista hänen pitäisi kouluttaa sotilaita. Kovan kurinsa takia hän saa heti sotilaat vihaamaan häntä, eikä yhteistyö näytä toimivan. Pian kuitenkin Highwayn menetelmä alkaa tuottaa tulosta, ja yksikkö on valmis Grenadan taisteluihin.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano kutsui *Heartbreak Ridgeä* Eastwoodin varaan rakennetuksi standardileffaksi ja antoi sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
*
Bellin noita

**Bellin noita** on Yhdysvaltojen eteläosien kansanperinteeseen kuuluva myyttinen kertomus, jonka keskiössä on 1800-luvulla Tennesseessä asunut Bellin perhe. Kertomuksen mukaan vuosina 1817-1821 Bellin perhettä riivasi enimmäkseen näkymätön olento, niin sanottu Bellin noita, joka pystyi puhumaan, muuttamaan muotoaan ja olemaan samaan aikaan useassa paikassa.

## Kertomuksen synty
Oudot tapahtumat saivat alkunsa kun perheen isä John Bell näki pellollaan kummallisen eläimen, jolla oli koiran vartalo ja jäniksen pää. John ampui sitä, ja kun hän meni hakemaan eläimen ruumista, sitä ei ollut missään. 

Räyhähenki oli väkivaltainen. Peittoja kiskottiin keskellä yötä, ja jos joku yritti vastustaa, sai näkymättömästä kädestä läimäyksen naamaansa ja joku myös kiskoi lapsia öisin hiuksista.

Johnin tyttärellä, Betsyllä oli kaksi kosijaa, Richard Powell ja Joshua Gardner. Joshuan vierailut johtivat siihen että Bellin noita piinasi Betsyä. Se pyysi "Betsy Bell hyvä, älä mene naimisiin Joshua Gardnerin kanssa". Betsy perui häät ja meni lopulta naimisiin Richard Powellin kanssa.

Bellin noita sai paikkakunnan asukkaat kiihkon valtaan, ja Adamsin kaupunkiin virtasi manaajia ja spiritualisteja.

Räyhähenki kunnioitti perheen äiti Lucy Belliä, jota se kohteli helläkätisemmin kuin muita.

Eräänä iltana henki ilmoitti perheelle, että "Olen päättänyt kummitella vanhalle Jackille (John Bell) niin kauan kuin hän on hengissä". Niinpä se kohdisti ilkeytensä Betsystä Johniin niin pahasti, että hän joutui jättämään työnsä ja lopulta vuoteen omaksi. Perhe totesi eräänä päivänä, että John oli lähes tajuton ja he kutsuivat lääkärin paikalle ja tämän saapuessa henki puhui taas: "Teidän on turha yrittää virvoittaa vanhaa Jackia. Tällä kertaa minä sain hänet." Yksi Johnin pojista huomasi lääkehyllyssä oudon pullon, jota kukaan ei ollut ennen nähnyt. Joku kysyikin noidalta, "Mikä tämä pullo oikein on?", ja siihen noita vastasi tuoneensa lääkkeen ja antaneensa sitä Johnille yöllä ja se teki hänestä lopun. Talon kissalle annettiin tätä outoa lääkettä ja se kuoli lähes heti. Pian John kuoli ja noita jätti perheen rauhaan.

Noidan viimeinen lupaus perheelle oli palata seitsemän vuoden kuluttua, ja kun se palasi, talossa ei asunut enää kuin Lucy ja kaksi hänen veljeään. Noita ei enää pahemmin piinannut heitä, vaan käyttäytyi kuin lähes harmiton räyhähenki.

## Bellin noita viihteessä

Bellin noita on ollut suosittu aihe elokuvissa, kuten esimerkiksi seuraavissa: *[[The Bell Witch Haunting]]* (2004), *[[An American Haunting]]* (2005) ja *[[Bell Witch: The Movie]]* (2007). Lisäksi tanskalainen yhtye Mercyful Fate on julkaissut kappaleen "Bell Witch" albumillaan *In The Shadows* (1993).

## Lähteet
* 

### Viitteet
Beast Loose in Paradise

**Beast Loose In Paradise** on Lordin kappale, joka on  *[[Dark Floors]]* -elokuvan tunnuskappale soiden elokuvan lopputekstien aikana. Single julkaistiin digitaalisessa muodossa jouluaattona 24. joulukuuta 2007 ja CD-singlenä 9. tammikuuta 2008. Single nousi ensimmäisellä listaviikollaan Suomen virallisen singlelistan sijalle 3. Kappale on myös julkaistu bonuskappaleena Lordin *[[Deadache]]*-albumin japanilaisella versiolla.

Singlellä on kaksi eri versiota kappaleesta. Ainoa ero versioiden välillä on se, että *Dark Floors Versionissa* on pidempi intro. Singlen kansikuva on mallinnettu Kiss-yhtyeen *[[Creatures of the Night]]* -albumin kannesta.

## Kappaleet
# 
# 

## Kokoonpano
* Mr. Lordi – laulu
* Amen – kitara
* OX – basso
* Kita – rummut
* Awa – koskettimet

## Suomen listasijoitukset (top20)

* Viikko 3/2008, sija 3.
* Viikko 4/2008, sija 12.

## Lähteet

## Aiheesta muualla
* Beast Loose in Paradise Discogsissa. 
*
Denis-Luc Frayssinous

** Denis-Antoine-Luc Frayssinous** (9. toukokuuta 1765 Curières – 12. joulukuuta 1841 Saint-Geniez-d’Olt) oli ranskalainen piispa, poliitikko, puhuja ja kirjailija. Hän oli myös Ranskan akatemian jäsen.

Frayssinous oli Hermopolis'n piispa (hc), Ranskan päärien kamarin jäsen, yliopiston rehtori (1822), uskonasioiden ja yleisen opetuksen ministeri Villèlen hallituksessa (1824–1827) sekä Ranskan akatemian jäsen vuodesta 1822 lähtien. Hän oli myös kuninkaan rippi-isä ja saarnaaja, ja hänen tehtäväkseen oli uskottu Bordeaux'n herttuan kasvatus.

## Keskeiset teokset
**Les vrais Principes de l'Église gallicane sur le gouvernement ecclésiastique, la papauté, les libertés gallicanes, la promotion des évêques ; les trois Concordats, et les appels comme d'abus. Suivis de Réflexions sur un écrit de M. Fiévée* (1818)
**Défense du christianisme, ou Conférences sur la religion* (1825)
**Œuvres oratoires complètes de De Frayssinous* (1856)

## Lähteet

## Aiheesta muualla
* Ranskan akatemian elämäkertatiedosto
Lucio Colletti

**Lucio Colletti** (8. joulukuuta 1924 – 3. marraskuuta 2001) oli italialainen filosofi. Hänet tunnetaan ennen kaikkea hegeliläisen idealismin ja marxilaisuuden kriitikkona. Colletti edusti Italian parlamentissa Forza Italia -puoluetta vuodesta 1996 kuolemaansa saakka.

Colletti keskittyi urallaan Karl Marxin tutkimiseen ja opettamiseen. Nuorena miehenä, joka halusi opiskella filosofiaa, hänen täytyi odottaa fasismin kukistumiseen vuonna 1945 ennen kuin hän saattoi ilmoittautua Rooman yliopistoon. Hän opetti ensin Messinan yliopistossa, mutta 1950-luvun alussa hänelle myönnettiin filosofian professuuri Roomassa.

Colletti uskoi nuorena kommunismin pelastavan maailman fasismilta, mutta joutui sopeutumaan kommunismin epäonnistumiseen. Hän liittyi Italian kommunistiseen puolueeseen (PCI), mutta oli jo ärtyisä toveri, erityisesti vuoden 1956 Neuvostoliiton puoluekokouksen jälkeen, jossa Nikita Hruštšov tuomitsi Stalinin. Unkarin kansannousun tukahduttamisen jälkeen sinä vuonna hän oli yksi niistä 101 PCI-älyköstä, jotka tuomitsivat puolueen kyvyttömyyden etäännyttää itseään Neuvostoliitosta.

Vuonna 1974 Colletti hylkäsi marxilaisuuden ja ilmaisi näkemyksensä laajassa haastattelussa, jonka laajensi myöhemmin pamfletiksi.  Hänestä tuli ulkopuolinen Italian vasemmistossa juuri silloin, kun Enrico Berlinguerin johtama PCI sai lisää kannatusta vaaleissa. 1980-luvun aluss ahän etsi poliittista kotia Bettino Craxin edustamasta maltillisesta sosialismista. Neuvostoliiton kommunismin romahduksen ja Craxin sosialismin epäonnistumisen jälkeen Colletti oli valmis tukemaan ketä tahansa, joka esittäisi houkuttelevan ehdotuksen Italian yhteiskunnan uudistamiseksi, mutta monet olivat yllättyneitä siitä, että hän oli tuntenut vetoa Berlusconiin, joka asettaa yksityiset edut julkisen palvelun edelle.

Colletti oli varma ehdokas vuoden 1996 vaaleissa, jotka Berlusconi hävisi. Hänet valittiin uudelleen vuonna 2001. Berlusconi osoitti kunnioitusta Collettille tämän kuoleman jälkeen ja ylisti "hänen rohkeuttaan kommunismin hylkäämisessä".

## Teoksia

* *Ideologia e società* (1969)
* *Intervista politico-filosofica* (1974)
* *Il marxismo e Hegel* (1976 )
* *Il marxismo e il "crollo" del capitalismo* (1977)
* *Tra marxismo e no* (1979)
* *Tramonto dell'ideologia* (1986)
* *Pagine di filosofia e politica* (1989)

## Lähteet
Hermes (kirja)

**Hermes** on Ilkka Remeksen vuonna 2007 ilmestynyt nuortenkirja, jossa seikkailee muistakin Remeksen kirjoista tuttu Aaro Korpi. Kirjassa Aaro Korpi seikkailee ystävänsä Nikon kanssa. Pojat joutuvat perinteisen vakoiluoperaation uhreiksi.

## Lähteet

## Aiheesta muualla
* Kirjan esittely WSOY:n sivuilla
Black Angels

**Black Angels** voi tarkoittaa ainakin seuraavia:

* The Black Angels, yhdysvaltalainen rockyhtye
* *[[The Black Angels (romaani)|The Black Angels]]*, Maud Hart Lovelacen romaani vuodelta 1929
* *[[Black Angels (albumi)|Black Angels]]*, Kronos Quartetin albumi vuodelta 1990
* ”Black Angels”, George Crumbin säveltämä kappale
* Black Angels, kalifornialainen katujengi.
The Black Angels

**The Black Angels** on yhdysvaltalainen yhtye, joka soittaa psykedeelistä rockia. Yhtye on kotoisin Austinista Texasin osavaltiosta, ja se on perustettu 2004. Nimi juontuu The Velvet Undergroundin kappaleesta ”The Black Angel’s Death Song”.

## Yhtyeen jäsenet
* Stephanie Bailey – rummut ja perkussiot
* Christian Bland – kitara
* Kyle Hunt – kosketinsoittimet, perkussiot, basso ja kitara
* Alex Maas – laulu
* Rishi Dhir – kitara, basso, sitar

### Entiset jäsenet
* Jennifer Raines – surinalaite, urut ja perkussiot
* Nate Ryan – basso ja kitara

## Diskografia
### Albumit

### EP:t
* *[[The Black Angels (EP)|The Black Angels]]* (Light in the Attic Records, 2005 EP)
* *[[Black Angel Exit]]* (Light in the Attic Records, 2008 EP)
* *[[Phosgene Nightmare (EP)|Phosgene Nightmare]]* (Blue Horizon, 2011 EP)
* *[[Clear Lake Forest]]* (Blue Horizon, 2014)

### Singlet
* *"The First Vietnamese War"* b/w *"Nine Years"* (2006)
* *"Better Off Alone"* b/w *"Yesterday Always Knows"* (2007)
* *"Doves"* b/w *"Drone in G# Major"* (2008)
* *"Telephone"* (2010)
* *"Watch Out Boy"* b/w *"I'd Rather Be Lonely"* (2012)
* *"Don't Play With Guns*" (2013)
* Molly Moves My Generation (2014)
* Waterloo Waltz (2015)
* Currency (2017)

### Soundtrackit
*Alan Wake (videopeli) (Young Men Dead)
*The Art of Flight (2011 lumilautailudokumentti) (Young Men Dead)
*Need for Speed: The Run (videopeli) (Better Off Alone)
*Spec Ops: The Line (videopeli) (The First Vietnamese War)
*Spec Ops: The Line (videopeli) (Bad Vibrations)
* *"Natural Selection"* *[[Where Did the Night Fall]]* - UNKLEn kanssa (2010)
* *"With You In My Head"* *[[Eclipse (soundtrack)|The Twilight Saga: Eclipse (soundtrack)]]* - UNKLEn kanssa (2010)
*The Limits of Control (vuoden 2009 elokuva) (You on the Run)

## Lähteet

## Aiheesta muualla
Alkhema

**Alkhema** on Marvel-kustantamon sarjakuvissa esiintyvä pahantahtoinen robotti. Hahmon ensiesiintyminen tapahtui *Avengers West Coast* -lehden numerossa 90 (1993). Alkheman loivat Roy & Dann Thomas, David Ross ja Tim Dzon.

## Historia

Ultronin epäonnistuttua ensimmäisen robottiluomuksensa Jocastan kanssa, tämä hypnotisoi Henry Pymin ja adamantiumin keksijän, tohtori Myron McLainin luomaan itselleen täydellisen elämänkumppanin. Samalla Ultron kidnappasi Haukansilmän vaimon Matkijalinnun ja määräsi keksijöitä käyttämään naisen aivokäyriä uutta robottia luodessaan. Valmiin robotin Ultron nimesi Alkhemaksi. Vaikka Alkhema ei omannutkaan matkijalinnun muistia, hän säilytti osia tämän persoonallisuudesta, kuten omaperäisen huumorintajun joka suuresti ärsytti Ultronia. Alkhema erosi Ultronista myös siten, että toisin kuin "puolisonsa", Alkhema halusi tappaa ihmiset yksitellen valtavan massatuhon sijasta.

Alkhema ja Ultron iskivät ensimmäistä kertaa asevarastoon, jossa Länsirannikon Kostajat kuitenkin voittivat parivaljakon kiinnittämällä robotit magneettisesti rakettiin, joka ammuttiin maata kiertävälle radalle. Myöhemmin Ultron yritti muuttaa maapallon ilmastoa laukaisemalla sarjan tulivuoren purkauksia, mutta Alkhema varoitti Kostajia Ultronin aikeista. Nämä saivatkin Ultronin vangittua Alkheman avustuksella.

Ultronin epäonnistuttua tuhoamaan Kostajat jälleen kerran Alkhema keräsi Ultronin Ihmemieheltä, Hank Pymiltä, Purppuranoidalta, Viikatemieheltä ja Visionilta tallettamat aivokäyrät. Näiden avulla hän loi robottiarmeijan ja aiheutti kaaosta. Haukansilmän onnistui kuitenkin tuhota Alkhema ampumalla tähän vibranium-nuolen Thebassa, Egyptissä.

## Voimat ja varusteet

Alkheman adamantiumista luotu keho kestää miltei minkälaisen fyysisen iskun tahansa vioittumatta. Alkhema kykenee ampumaan erilaisia energiaiskuja otsassaan sijaitsevan laitteen kautta. Hän kykenee siirtämään tajuntansa toisiin mekaanisiin laitteisiin, joten Alkhema kykenee käskemään mentaalisesti häntä palvelevia robotteja.

## Lähteet

## Aiheesta muualla

*Marvunapp-sivuston osuus Alkhemasta 
*Marvel-kustantamon kotisivujen osuus Alkhemasta
Euclides Miyaura

**Euclides Miyaura** (s. 1. syyskuuta 1958 São Paulo, Brasilia) on brasilialainen Aku Ankka -piirtäjä, joka on kuvittanut useita Mikki Hiiren tarinoita. Näissä tarinoissa seikkailee usein myös Tohtori Staattinen.

## Lähteet
Niemann–Pickin tauti

**Niemann–Pickin tauti** (ICD-luokitus E75.2) on autosomin kautta resessiivisesti periytyvä harvinainen geneettinen aineenvaihduntasairaus. Neurologiset oireet alkavat lapsuudessa ja johtavat poikkeuksetta kuolemaan. Sairaus jakautuu kolmeen selvästi erotettavaan tyypiin (A, B, C), joiden ennusteet poikkeavat toisistaan. Suurin osa potilaista ei kuitenkaan saavuta aikuisikää.

Harvinaista Niemann-Pickin tautia esiintyy kaikkialla maailmassa, mutta tietyissä populaatioissa esiintyvyyden on havaittu olevan korkeampi. Näitä ovat aškenasijuutalaiset (tyypit A & B), Nova Scotian kanadanranskalaiset (tyyppi D, C:n variantti), Pohjois-Afrikan asukkaat (tyyppi B) sekä Uuden-Meksikon ja Coloradon latinot (tyyppi C). 

Niemann-Pickin tauti havaittiin ensimmäistä kertaa vuonna 1914. Sairauden löysi saksalainen pediatri Albert Niemann, joka havaitsi tautiin sairastuneella pienellä lapsella muun muassa maksan ja pernan laajentumat. Keskushermoston häiriö johti lapsen kuolemaan ennen kahden vuoden ikää. Sairauden toinen varhainen tutkija oli Ludwig Pick.

## Oireet

Niemann-Pickin taudin C-muodon kliininen taudinkuva on äärimmäisen vaihteleva. Tauti voi tulla oireiseksi vastasyntyneenä tai vasta yli 50-vuotiaana. Ensimmäiset oireet voivat esiintyä maksan, keuhkojen tai neurologian alueella. Yleisimmät oireet ovat psykiatrisia, ja psykiatriset oireet saattavat olla vuosien ajan sairauden ainoa ilmenemismuoto. Kyseessä saattavat olla vainoharhaisuus tai näkö- ja kuuloharhat, aggressiivisuus tai eristäytyminen, masentuneisuus, kaksisuuntainen mielialahäiriö tai pakko-oireinen häiriö. Myös älyllisten toimintojen laskua voi esiintyä.

## Lähteet

## Aiheesta muualla
* National Niemann-Pick Disease Foundation
Howard Hanson

**Howard Hanson** (28. lokakuuta 1896 Wahoo, Nebraska – 26. helmikuuta 1981 Rochester, New York) oli yhdysvaltalainen säveltäjä. Hänen tuotantoonsa kuuluu muun muassa seitsemän sinfoniaa ja ooppera *Merry Mount* (1934). Hän voitti musiikin Pulitzer-palkinnon vuonna 1944.

## Lähteet
David Marciano

**David Marciano** (s. 7. tammikuuta 1960 New Jersey, Yhdysvallat) on yhdysvaltalainen näyttelijä, joka on esiintynyt mm. Raymond "Ray" Vecchiona sarjassa Chicagon ratsupoliisi (1994–1999).

Marciano opiskeli biolääketiedettä Bostonin yliopistossa ja aloitti näyttelemisen Bostonissa vuonna 1983. 1980-luvun lopulla ja 1990-luvun alussa hän työskenteli useissa pikkusarjoissa Los Angelesiin siirryttyään, kuten esimerkiksi "Wiseguy" (1987) ja "Civil Wars" (1991). 

Lopulta David Marciano valittiin Chicagon ratsupoliisi -sarjaan, jonka hän oli ehtinyt jo kolmeen otteeseen perua ennen lopullista hyväksymistään. Marciano esiintyi Raymond Vecchion roolissa ensimmäisellä ja toisella kaudella, sekä teki paluun viimeisen, eli neljännen kauden kahteen viimeiseen jaksoon. Kolmannella ja neljännellä kaudella Paul Grossin tähdittämän Benton Fraserin rinnalla nähtiin Callum Keith Rennie.

Due Southin loputtua 1999 David Marciano on esiintynyt elokuvissa ja sarjoissa, esimerkiksi "CSI: New York" (1 jakso), "The Shield" (21 jaksoa 2005-2007) ja elokuvassa "Caught on Tape", jossa hän esittää etsivä Brownia.

## Lähteet
* IMDb – David Marciano
Andrew Shue

**Andrew Shue** (s. 20. helmikuuta 1967) on yhdysvaltalainen näyttelijä, joka tuli tunnetuksi roolistaan televisiosarjassa *[[Melrose Place]]* vuosina 1992–1998. Hän loi myös toisen uran jalkapalloilijana, jonkin aikaa jopa Los Angeles Galaxy -joukkueessa. 

Shue opiskeli Columbia High Schoolissa ja Dartmouth Collegessa. Hänen sisarensa on Oscar-ehdokkaana ollut elokuvanäyttelijä Elisabeth Shue (s. 1963). Hän on aiemmin asunut peliuransa vuoksi Zimbabwessa.

Shue on ollut syksystä 1994 naimisissa Jennifer Hageneyn kanssa. Parin ensimmäinen lapsi syntyi 1996. 

## Aiheesta muualla
*
Kodinpuolustaja

**Kodinpuolustaja** () on yhdysvaltalainen draamasarja. Sarjaa tehtiin kaksi tuotantokautta. Sen ensiesitys oli  Yhdysvalloissa CBS:llä 4. lokakuuta 2005 ja viimeinen jakso esitettiin 11. toukokuuta 2007. Sarjan pääosassa Annabeth Chasen roolissa näytteli Jennifer Finnigan. Sarjan tuotti Jerry Bruckheimerin tuotantoyhtiö.

Suomessa sarjan ensimmäistä tuotantokautta esitettiin MTV3-kanavalla 6. syyskuuta 2007 – 31. tammikuuta 2008.

## Aiheesta muualla
* ''Close To Home'' CBS:n verkkosivuilla 
* Sarja MTV3:n verkkosivuilla
Dave Bing

**David ”Dave” Bing** (s. 24. marraskuuta 1943 Washington DC) on yhdysvaltalainen poliitikko ja entinen koripalloilija. Hänen NBA-uransa kesti vuodesta 1966 vuoteen 1978. Pitkäaikaisin joukkue oli Detroit Pistons, jossa hän pelasi vuoteen 1975. Hän pelasi vuosina 1975–1977 Washington Bulletsissa ja ennen vetäytymistään vuosina 1977–1978 Boston Celticsissä.

Bing palkittiin tulokaskaudellaan  ja runkosarjakaudella 1967–1968 hän oli NBA:n eniten pisteitä tehnyt pelaaja. Hänet valittiin kahdesti NBA:n ensimmäiseen  (kausina 1967–1968 ja 1970–1971) ja kerran toiseen tähdistöjoukkueeseen (kaudella 1973–1974). Hän pelasi seitsemän kertaa ssa ja valittiin kerran sen arvokkaimmaksi pelaajaksi.  Hänestä tuli Basketball Hall of Famen jäsen vuonna 1990 ja vuonna 1996 hänet nimettiin  joukkoon.

Bing toimi vuosina 2009&ndash;2013 Detroitin pormestarina. Hän on puoluetaustaltaan demokraatti.

## Lähteet
Herra Ylppö & Ihmiset

**Herra Ylppö & Ihmiset** oli Maj Karma -yhtyeen solistin Herra Ylpön perustama yhtye. Yhtye julkaisi ensimmäisen albuminsa *[[Sata vuotta]]* Sony BMG:n kautta 6. helmikuuta 2008. Levyn tuotti Rauli "Illusion Rake" Eskolin ja vastaavana tuottajana toimi Janne Halmkrona. 

Yhtyeen toinen levy *[[Pojat ei tanssi]]* ilmestyi 20. tammikuuta 2010.

Yhtyeen molemmat levyt ovat olleet Suomen virallisen albumilistan sijalla 1. ja myyneet kultalevyyn oikeuttavan määrän.

Herra Ylppö on kuvaillut yhtyeen musiikkia "reality rockiksi", koska kappaleiden sanoitukset ovat usein omakohtaisia ja käsittelevät tuntoja ja tilanteita elävästä elämästä.

Yhtye keskeytti toimintansa elokuussa 2014, mutta esiintyi vielä joulukuussa 2014 esitetyssä SuomiLOVE -TV-sarjan viidennessä jaksossa. Yhtye palasi uudelle kiertueelle vuonna 2017.

Yhtye on mukana myös Herra Ylpön uudella kiertueella taustayhtyeenä ainakin vuonna 2021 ja 2022.

## Jäsenet
* Herra Ylppö – laulu
* Hamid Moeini – kitara
* Jukka Kröger – rummut
* Joona Kukkola – kosketinsoitin (2008–)
* Janne Joutsenniemi – basso (2011–)

### Entiset jäsenet
* Jami Westergård – bassokitara (2005–2011)

## Julkaisut
### Studioalbumit
* 
* 
* 
* 

### Kokoelma-albumit
* 

### EP:t
* 

### Singlet
* ”Sata vuotta” (2007)
* ”Videovuokraamon tyttö” (2008)
* ”Pojat ei tanssi” (2009)
* ”Horros” (2010)
* ”Mies murtuu” (2011)
* ”Buu” (2013)
* ”Lista Hämähäkkimiehen vihollisista” (2013)
* ”Päivänsäde palaa” (2014)

## Lähteet

## Aiheesta muualla
* Yhtyeen kotisivu
*
Elisabeth Shue

**Elisabeth Judson Shue** (s. 6. lokakuuta 1963 Wilmington, Delaware) on yhdysvaltalainen näyttelijä. Hän on esiintynyt muun muassa elokuvassa *[[Leaving Las Vegas]]* (1995). Hän oli ehdolla Oscar-palkinnon sekä Golden Globe ja BAFTA-palkinnon saajaksi parhaasta naispääosasta kyseisessä elokuvassa.

Shue syntyi Wilmingtonissa, Delawaressa. Hän opiskeli Columbia High Schoolin jälkeen Wellesley Collegessa ja Harvardin yliopistossa, jonka hän jätti luodakseen uran näyttelijänä. Hän kuitenkin palasi Harvardiin myöhemmin ja valmistui vuonna 2000.

Shuella oli varhainen rooli jo *[[Karate Kid]]issä* vuonna 1984. Myöhemmältä uralta ovat muiden muassa elokuvat *[[Paluu tulevaisuuteen 2]]* (1989), *[[Hollow Man – mies ilman varjoa]]* (2000) ja *[[Lemmenlomalla]]* (2012). Hän on myös näytellyt rikostutkija Julie Finlayta rikossarjassa *[[C.S.I.]]*.

Shue on naimisissa ja hänellä on lapsia. Hänen veljensä Andrew Shue on tullut tunnetuksi roolistaan *[[Melrose Place]]ssa*. Elisabeth Shue on 160 cm pitkä.

## Lähteet

## Aiheesta muualla
* 
*
Efstáthios Chorafás

**Efstáthios Chorafás** (, 1871 – ?) oli kreikkalainen uimari, joka osallistui vuoden 1896 kesäolympialaisiin voittaen kaksi pronssia.

Chorafás oli ainoa uimari, joka osallistui jokaiseen kolmeen kaikille vapaaseen uimalajiin. Hänen aikojaan kilpailuissa ei tiedetä, eikä hänen sijaansa 100 metrin vapaauinnissa, mutta tiedetään, että Chorafás sijoittui kahdella muulla uimamatkalla kolmanneksi. 500 metrin vapaauintiin ei osallistunut kuin kolme uimaria, joten Chorafás voitti pronssia sijoittumalla viimeiseksi.
Erna Solberg

**Erna Solberg** (s. 24. helmikuuta 1961 Bergen) on norjalainen poliitikko ja Høyre-puolueen puheenjohtaja (vuodesta 2004). Hän toimi Norjan pääministerinä 2013–2021.

## Lapsuus ja opinnot
Solbergin isä Asbjørn Solberg (1925–1989) työskenteli konsulttina kunnallisessa Bergen Sporvei -liikenneyhtiössä, ja hänen äitinsä Inger Wenche Torgersen (1926–) oli toimistotyöntekijä. Erna Solberg oli perheen kolmesta tyttärestä toiseksi vanhin.

Solberg valmistui vuonna 1986 Bergenin yliopistosta.

## Poliittinen ura
Solberg aloitti poliittisen uransa Bergenin kaupunginvaltuuston varajäsenenä (1979–1983). Hän eteni jäseneksi (1983–1991) ja tuli vuonna 1989 kansanedustajaksi suurkäräjille. Vuosina 2001–2005 hän oli maansa kunta- ja alueministerinä.

Solberg kuuluu konservatiiviseen Høyre-puolueeseen. Hän toimi sen varajohtajana vuosina 2002–2004 ja on toiminut puheenjohtajana vuodesta 2004.

### Norjan pääministerinä
Høyren johtama porvarillisten puolueiden ryhmä voitti vuoden 2013 vaalit, joiden jälkeen Høyre ja edistyspuolue muodostivat Solbergin johtaman vähemmistöhallituksen. Sen tukipuolueina ovat liberaalipuolue Venstre ja kristillinen kansanpuolue. Solbergista tuli Norjan historian toinen naispääministeri Gro Harlem Brundtlandin jälkeen.

Syyskuun 2017 vaaleissa Solbergin johtama sininen porvariblokki sai vaalivoiton ja säilytti enemmistönsä suurkäräjillä. Vaalituloksen myötä Solberg jatkoi Norjan pääministerinä.

Tammikuussa 2020 edistyspuolue lähti hallituksesta. Taustalla oli erimielisyys Norjaan Syyrian Al-Holin leiriltä otetusta Isis-taistelijan perheestä. Edistyspuolue oli ehtinyt olla hallituksessa puheenjohtajansa, valtiovarainminmisteri Siv Jensenin johdolla kuusi vuotta. Jensen ei kuitenkaan vaatinut hallituksen eroa ja pääministeri Erna Solbergin hallitus on jatkanut konservatiivisen Høyren, liberaalin Venstren ja Kristillisen kansanpuolueen vähemmistöhallituksena, joka joutuu turvautumaan Edistyspuolueen tukeen.

Huhtikuussa 2021 Solberg sai 20&nbsp;000 Norjan kruunun sakot rikottuaan hallituksensa asettamia koronarajoituksia omissa 60-vuotissyntymäpäiväjuhlissaan. Poliisin mukaan Solbergin näkyvä ja korkea asema vaikutti sakkojen suuruuteen..

Ennen pääministerikauttaan Solbergille annettiin mediassa Margaret Thatcheriin viittaava lempinimi "Rauta-Erna" (norjaksi *Jern-Erna*), mutta pääministeriksi tultuaan hänen julkinen imagonsa pehmentyi.

### Oppositiojohtajana
Vuoden 2021 suurkäräjävaaleissa  Solbergin johtama oikeistokoalitio kärsi vaalitappion ja joutui oppositioon työväenpuolueen Jonas Gahr Støren noustessa seuraavaksi pääministeriksi.

## Kunnianosoitukset

*  Pyhän Olavin ritarikunta (Norja, 2005)

## Lähteet

## Aiheesta muualla
Brasilian Grand Prix 2005

**Brasilian Grand Prix 2005** oli Formula 1 -kauden 17. osakilpailu, joka ajettiin 25. syyskuuta 2005 Interlagosin radalla Brasiliassa. Kilpailun voitti McLarenilla ajanut Juan Pablo Montoya, jolle voitto oli kauden kolmas.

## Tulokset

## Muuta

*Paalupaikka: Fernando Alonso – 1.11,988
*Nopein kierros: Kimi Räikkönen – 1.12,268 (kierroksella 29) 
*Jarno Trullin ja Takuma Satōn sijoitusta pudotettiin kymmenellä moottorivaihdon takia.
*Jacques Villeneuve lähti kilpailuun varikolta auton korjauksen takia.
*Tiago Monteiro lähti kilpailuun varikolta.
*Christian Klien sivusi uransa parasta lähtöruutua (6), edellinen 6. ruutu oli Australian GP 2005.
*Fernando Alonso varmisti uransa ensimmäisen kuljettajien maailmanmestaruuden.
*Takuma Satōn 50:s Grand Prix.
*Renault'n ensimmäinen kuljettajien maailmanmestaruus.
*Juan Pablo Montoyan viimeinen F1-osakilpailuvoitto.
*Tiago Monteiron kauden ensimmäinen ja ainoa keskeytys.
*Mclarenin ensimmäinen kaksoisvoitto sitten Itävallan GP:n 2000.

## Lähteet
Smack On You

**Smack On You** on suomalaisen Smack-yhtyeen debyyttialbumi. Se julkaistiin vuonna 1984. Remasteroitu versio julkaistiin vuonna 1997. Sillä on viisi bonusraitaa.

## Kappalelista
Kaikki kappaleet kirjoittanut Manchuria & Claude, ellei toisin mainittu.

#
#
#
#
#
#
#
#
#
#
#
#

### 1997 bonuskappaleet
#
#
#
#
#

### Single
* Criminal

## Kokoonpano
* Claude – laulu
* Manchuria – kitara
* Kartsa – kitara
* Cheri – bassokitara
* Kinde – rummut

## Lähteet
* Smack